শিমুরালির কালীগঞ্জ বাজারে নদীর তীরের নতুন আকর্ষণ ‘লাভ বার্ডস’ পিকনিক স্পট

শিমুরালি: একসময় শিমুরালির (Shimurali) কালীগঞ্জ (Kaligunge) বাজারের অলচি দূরেই বয়ে যেত গঙ্গা। ধীরে ধীরে গঙ্গার গতিপথ পরিবর্তনের ফলে নদী এখন অনেকটা দূরে সরে গেছে। তবুও ইতিহাসের গর্ব আজও বহন করে এই এলাকা। কথিত আছে, চৈতন্যদেব কালীগঞ্জের গঙ্গাতীরেই দীক্ষা গ্রহণ করেছিলেন (District news)।

বর্তমানে সেই মনোরম নদী–পাড় জুড়ে গড়ে উঠেছে পরিচিত ট্যুরিজম ও পিকনিক স্পট ‘লাভ বার্ডস’। শীতের মরসুমে এবং সপ্তাহান্তে এই জায়গায় ভিড় থাকে চোখে পড়ার মতো।

আরও পড়ুন: মাত্র ২২ দিনে সম্পূর্ণ কাজ ! স্কুল–বাড়ি সামলে SIR ফরম বিতরণের দৃষ্টান্ত রেশমা সুলতানার

এখানে আসার পথও সহজ। মদনপুর বা শিমুরালি স্টেশন থেকে অটো বা টোটো ধরে সরাসরি পৌঁছে যাওয়া যায় কালীগঞ্জ বাজারে। বাজারের পাশেই পিকনিক স্পট হওয়ায় পর্যটকদের সুবিধা হয়— সবজি, মাংস, পাতা থেকে শুরু করে জল—সবই বাজারে সহজলভ্য।

ইতিহাস বলছে, এই কালীগঞ্জের রাস্তা দিয়েই পদব্রজে গিয়েছিলেন নিমাই (চৈতন্যদেব) শ্রীহট্টের উদ্দেশে। সেখানকার মাধবেন্দ্র পুরির ভাইপো ইশ্বরীপুরির কাছেই তিনি জলপথে দীক্ষা গ্রহণ করেন। বর্তমান হালিশহরে সেই স্থান এখন ‘চৈতন্য ডোবা’ নামে খ্যাত।